Naujasis Oskolas

Naujasis Oskolas () – miestas Rusijoje, Belgorodo srityje, 90 km į rytus nuo Belgorodo, Oskolo upės slėnyje. Rajono centras. Keliai ir geležinkeliai į Senąjį Oskolą, Valuikus, taip pat keliai į Belgorodą, Aleksejevką. Maisto (duonos, pašarų, paukštininkystės), baldų pramonė. Yra žemės ūkio koledžas. Išlikę keletas istorinių pastatų.

2020 m. 87,1 % gyventojų buvo rusai, 0,6 % – ukrainiečiai, 0,2 % – azerbaidžaniečiai.

 Istorija 
1637 m. ties Oskolo ir Belokolodezio santaka pastatyta medinė tvirtovė (ostrogas), o 1647 m. apie ją įkurtas miestas Cariov Aleksejevas (Царёв-Алексеев). 1655 m. pervadintas į Naująjį Oskolą. Buvo gynybinis taškas prieš totorių antpuolius. Cariniais laikais buvo apskrities centras Belgorodo, vėliau Kursko gubernijoje.Новый Оскол, Энциклопедический словарь Брокгауза и Ефрона : в 86 т. (82 т. и 4 доп.). – СПб., 1890–1907. Nuo 1928 m. – rajono centras.

 Šaltiniai 

Kategorija:Belgorodo srities miestai